A címben szereplő eset sajnos nem a valóság, hanem a koronavírus-járványhoz és a jelenlegi hazai állapotokhoz igazított Doom második részének zanzásított összefoglalója. "Doomguy újabb kísérletet tesz, hogy lezavarja a nagybevásárlást a kijárási korlátozás idején. Vajon ezúttal túljár Győrfi Pál eszén?" – szól a folytatás összefoglalója.

Az újabb küldetésről és a játékmenetről egy videó is felkerült a YouTube-ra, ennek leírásában szerepel a letöltőlink is:

A játék készítője szombaton az egyik videó alatti kommentben a további terveiről is beszámolt:

Két korábbi pályámmal összetoldva ki fogom adni ezt is egy sokkal játszhatóbb, lineárisabb, "Doom-osabb" formában démonokkal, fegyverekkel egy mini-epizódként. Terv szerint lesz hozzá egy "magyarosító" addon, ami azon túl, hogy a fegyverarzenált és a felvehető tárgyakat a hazai - aktuális - viszonyokhoz igazítja, még némi szinkronbetétet is tartalmaz majd.

Az első rész egyébként ilyen volt: